Raymond Smith Dugan

Raymond Smith Dugan (1878ko maiatzak 30-1940ko abuztuak 31), 1899an, AEBetako Massachusetts estatuko Amherste Collegen diplomatutako astronomo estatubatuar bat izan zen.

Bere lizentzia, Amherst Collegen lortu zuen 1902an, eta, ondoren, bere doktoretza tesia 1905ean egin zuen Heidelbergeko unibertsitateko Heidelberg-Königstuhl Estatu Behatokian.

Garai horretan, Heidelbergeko behatokia, Max Wolfek zuzendutako asteroide ikerketa zentru garrantzitsu bat zen, eta, Raymondek, han egon zen garaian, 16 asteroide aurkitu zituen, horien artean, 511 Davida nabarmentzen delarik.

Princetongo Unibertsitatean, irakaslea (1905-1908), maisu laguntzailea (1908-1920), eta, azkenik, maisua (1920tik aurrera) izan zen. Anette Rumfordekin ezkondu zen 1909an.

1927an, Henry Norris Russellekin eta John Quincy Stewartekin, bi liburutan banatutako eragin handiko lan bat idatzi zuen, "Astronomia: Youngen astronomia gidaliburuaren berrikuspen bat" izenburua zuena, ia bi hamarkada osoz, erreferentziazko astronomia lana bihurtu zena. Esan bezala, bi liburutan banatua dago: "Eguzki Sistema" izenekoa lehena eta "Astrofisika eta astronomia estelarra" bigarrena.

2772 Dugan asteroidea, bere omenez deitua izan zen.

Ameriketako Estatu Batuetako astronomoak